Trail (løbesport)

Trail, trailrunning eller trailløb er en løbedisciplin indenfor atletikken, hvor atleter konkurrerer i et terræn ad små stier, typisk gennem skov, bakker og natur uden for de gængse stier og veje. Modsat løb på asfalt er underlaget ofte ujævnt og kan involvere rødder, mudder og vand. Distancerne er lange, f.eks. 50 miles, maraton og halvmaraton. Mange trailløbere oplever trailrunning som en varieret og udfordrende løbeform.

Danske løb og arrangement 
I Danmark er den største serie af trailløb Salomon Trail Tour, men der er også mange andre små og mellemstore løb. Det mest udfordrende løb i Danmark er Hammer Trail, der afvikles på Bornholm, nær Hammeren.

På Bornholm bliver der 1–2 gange om året arrangeret en trailcamp, hvor trailløbere fra hele landet mødes for at træne.

Danmarksmesterskaber 
I Danmark organiseres sporten af Dansk Atletik Forbund, der siden 2015 står for de nationale mesterskaber.

Oversigt over de seneste (første) danske mesterskaber:

DM Kort Trail 
 Allinge på Bornholm 17. januar 2015
Mænd 21,1 km:
1. Jesper Noer, Tejn IF 1:40,26
2. Christian Grøn Nørfelt, Tejn IF 1:41,56
3. Andreas Carlsen, Tejn IF 1:43,32

Kvinder 21,1 km:
1. Rikke Due-Andersen, Team Hechmann 1:59,53
2. Dorte Dahl, Blovstrød Løverne 2:03,01
3. Karin Louise Swiegers, Langgarverne 2:08,57

DM Lang Trail 

 Allinge på Bornholm 2. maj 2015
Mænd: 50 miles

1. Jesper Noer, Tejn IF 8:44,26 timer
2. Rasmus Oscar, Silkeborg Tri 9:04,21 timer
3. Kenneth Kofod, Køge Atletik 9:40,57 timer

Kvinder 50 miles:
1. Annemette Skov, Tejn IF 10:36,56 timer
2. Kristine Madsen, Kolding Motion 10:43,03 timer
3. Lue Tornbo, Bov IF 12:19,03 timer

Udenlandske løb 

Det største og mest prestigefyldte trailløb i verden er Ultra-Trail du Mont-Blanc, et løb på 166 km ad en rute i bjergene omkring Mont Blanc i Frankrig.

Af store internationale løb kan navnes:

Afrika 
 Fish River Canyon Ultra Marathon - Namibia
 Kalahari Augrabies Extreme Marathon
 Peninsula Ultra Fun Run
 Rhodes Trail Run

Asien 
 Ultra-Trail Mount Fuji
 Trans Japan Alps Race

Europa 
 Madeira Island Ultra Trail
 Transvulcania
 Ultra-Trail du Mont-Blanc
 Tor des Géants

Nordamerika 
 Badwater Ultramarathon
 Bear 100 Mile Endurance Run
 Hardrock Hundred Mile Endurance Run
 Leadville Trail 100
 Western States Endurance Run

Oceanien 
 Kepler Challenge og The Luxmore Grunt (New Zealand)
 Kokoda Challenge Race

Regler 
Løbsledelsen og de ansvarlige for kontrol- og forfriskningsdepoter er bemyndiget til at opretholde bestemmelser og omgående pålægge en straf for manglende overholdelse, der er baseret på følgende diagram:

Straf for overtrædelse af reglerne

Sikkerhedsudstyr

Obligatorisk sikkerhedsudstyr 
Sikkerhedsudstyr som skal medbringes på hele turen når det gælder distancerne 50 miles, maraton og halvmaraton:

 Vædskebælte/flasker med kapacitet på minimum 1 liter
 Pandelampe, med udskiftelige batterier + ekstra batterier. Glæder kun 50 miles og maraton.
 Plaster/bandage
 Drikke/suppekop, der serveres kun drikkelse/suppe i medbragt kop
 Fløjte
 Kasket/buff
 Mobiltelefon
 Survival blanket

Anbefalet udstyr på 50 miles og maraton 
Det anbefalede udstyr kan lægges i en depot.

 Vandrestave
 Handsker
 Varmt tøj
 Regnfrakke
 Vaseline

Se også 
 Bjergløb
 Cross country

Noter

Eksterne henvisninger 
 Dansk Atletik Forbund

Atletikdiscipliner